CELEX: 31993D0202
Language: el
Date: 1993-03-17 00:00:00
Title: Απόφαση της Επιτροπής της 17ης Μαρτίου 1993 για την τροποποίηση της απόφασης 92/255/ΕΟΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα

Avis juridique important

|

31993D0202

Απόφαση της Επιτροπής της 17ης Μαρτίου 1993 για την τροποποίηση της απόφασης 92/255/ΕΟΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα  

Επίσημη Εφημερίδα αριθ. L 087 της 07/04/1993 σ. 0017 - 0018

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1993 για την τροποποίηση της απόφασης 92/255/ΕΟΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος βοοειδών στην  Κοινότητα(93/202/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), όπως τροποποιήθηκε τελευταία από την  οδηγία 90/425/ΕΟΚ (2), και ιδίως το άρθρο 9,  Εκτιμώντας:  ότι η απόφαση 92/255/ΕΟΚ της Επιτροπής (3), όπως τροποποιήθηκε τελευταία από την απόφαση 92/454/ΕΟΚ (4), καθορίζει τον πίνακα των εγκεκριμένων κέντρων συλλογής σπέρματος ορισμένων τρίτων χωρών- ότι οι αρμόδιες κτηνιατρικές υπηρεσίες της Σουηδίας και της Ελβετίας διαβίβασαν τροποποιημένο κατάλογο των κέντρων συλλογής σπέρματος τα οποία έχουν εγκριθεί επίσημα για την εξαγωγή σπέρματος βοοειδών στην Κοινότητα- ότι έχουν πραγματοποιηθεί ή θα πραγματοποιηθούν επιτόπου επισκέψεις εκ μέρους της Κοινότητας για να διαπιστωθεί η ενιαία εφαρμογή της οδηγίας 88/407/ΕΟΚ, ιδίως όσον αφορά την κτηνιατρική επίβλεψη των συστημάτων παραγωγής σπέρματος, τις αρμοδιότητες των  κτηνιατρικών υπηρεσιών και την επίβλεψη στην οποία υπόκεινται τα κέντρα συλλογής σπέρματος- ότι, επομένως, η Κοινότητα έχει πεισθεί ότι τα κέντρα που έχουν εγκριθεί πληρούν τους όρους της οδηγίας 88/407/ΕΟΚ και μπορούν, στην προκειμένη περίπτωση, να  συμπεριληφθούν στον κατάλογο των κέντρων τα οποία έχουν εγκριθεί για την εξαγωγή σπέρματος βοοειδών στην Κοινότητα- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 92/255/ΕΟΚ αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 17 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 194 της 22. 7. 1988, σ. 10.  (2) ΕΕ αριθ. L 224 της 18. 8. 1990, σ. 29.  (3) ΕΕ αριθ. L 128 της 14. 5. 1992, σ. 27.  (4) ΕΕ αριθ. L 250 της 29. 8. 1992, σ. 49.    ΠΑΡΑΡΤΗΜΑ   Κατάλογος των εγκαταστάσεων ορισμένων τρίτων χωρών που έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα  Πολωνία Zaktad "Intergen" 43-424 Drogomysl Αριθμός εγγραφής: 1-AI-P1 Σουηδία Hallands Husdjur Kristinestaett 31123 Falkenberg Αριθμός εγγραφής: S.E.2 Svensk Avel Ornsro 532 00 Skara Αριθμός εγγραφής: S.E.3.  Barkestop 39429 Kalmar Αριθμός εγγραφής: S.E.4 Νέα Ζηλανδία New Zealand Dairy Board Livestock Improvement Corporation Ltd Newstead Artificial Breeding Centre Morrinsville and Ruakura Roads Private Bag 3016 Hamilton New Zealand Αριθμός αναφοράς: NZAB 1 Ambreed (NZ) Ltd Hamilton-Cambridge PO Box 176 Hamilton Αριθμός αναφοράς: NZAB 2 Ουγγαρία Boss Genetic Kft.  2462 Martonvasar Pf. 5 Αριθμός αναφοράς: H.01 Ελβετία Schweiz Verband fuer Kuenstlinche Besamung Besamungsstation Muellingen Birrhardstrasse 5243 Muellingen Αριθμός εγγραφής: CH-A1-2B